CELEX: 31983D0562
Language: el
Date: 1983-11-03 00:00:00
Title: 83/562/ΕΟΚ: Απόφαση της Επιτροπής της 3ης Νοεμβρίου 1983 περί προσωρινής αναστολής της έγκρισης μιας επιχείρησης που εμφαίνεται στον κατάλογο των βουλγαρικών επιχειρήσεων που έχουν εγκριθεί για την εισαγωγή νωπών κρεάτων στην Κοινότητα

Avis juridique important

|

31983D0562

83/562/ΕΟΚ: Απόφαση της Επιτροπής της 3ης Νοεμβρίου 1983 περί προσωρινής αναστολής της έγκρισης μιας επιχείρησης που εμφαίνεται στον κατάλογο των βουλγαρικών επιχειρήσεων που έχουν εγκριθεί για την εισαγωγή νωπών κρεάτων στην Κοινότητα  

Επίσημη Εφημερίδα αριθ. L 329 της 25/11/1983 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Νοεμβρίου 1983  περί προσωρινής αναστολής της έγκρισης μιας επιχείρησης που εμφαίνεται στον κατάλογο των βουλγαρικών επιχειρήσεων που έχουν εγκριθεί για την εισαγωγή νωπών κρεάτων στην Κοινότητα  (83/562/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές των ζώων βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ του Συμβουλίου της 7ης Φεβρουαρίου 1983 (2), και ιδίως το άρθρο 5,  Εκτιμώντας:  ότι ο κατάλογος των βουλγαρικών επιχειρήσεων που έχουν εγκριθεί για την εισαγωγή νωπών κρεάτων στην Κοινότητα καταρτίστηκε με την απόφαση 82/735/ΕΟΚ του Συμβουλίου (3), όπως τροποποιήθηκε από την απόφαση 83/104/ΕΟΚ της Επιτροπής (4)·  ότι από μια επιθεώρηση ρουτίνας που πραγματοποιήθηκε τον Οκτώβριο του 1983 κατ' εφαρμογή του άρθρου 3 της απόφασης 83/196/ΕΟΚ της Επιτροπής (5) προέκυψε ότι οι συνθήκες υγιεινής σε μία ήδη εγκεκριμένη από την Επιτροπή επιχείρηση δεν ήταν σύμφωνες με τις απαιτήσεις της οδηγίας 72/462/ΕΟΚ και ότι διαπιστώθηκαν σοβαρά γεγονότα κατά την έννοια του άρθρου 5 της οδηγίας αυτής, στην επιχείρηση αυτή·  ότι τα κράτη μέλη ενημερώθηκαν από την Επιτροπή σχετικά με τα σοβαρά γεγονότα που διαπιστώθηκαν στην επιχείρηση αυτή, όπως προβλέπεται στο άρθρο 5 της οδηγίας 72/462/ΕΟΚ·  ότι είναι αναγκαίο να ανασταλεί προσωρινά η έγκριση της Κοινότητας για την επιχείρηση αυτή μέχρι να ληφθεί μια τελική απόφαση σχετικά με αυτό το θέμα, σύμφωνα με τη διαδικασία που προβλέπεται στο άρθρο 30 της οδηγίας 72/462/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Αναστέλλεται για το βόειο και χοίρειο κρέας η έγκριση της βουλγαρικής επιχείρησης Combinat Rodopa Sliven (αριθμός κτηνιατρικής έγκρισης 26), που εμφαίνεται στο παράρτημα της απόφασης 83/104/ΕΟΚ της Επιτροπής.  2. Η αναστολή της έγκρισης της επιχείρησης αυτής θα ισχύει μέχρι να ληφθεί σχετική τελική απόφαση σύμφωνα με τη διαδικασία που προβλέπεται στο άρθρο 30 της οδηγίας 72/462/ΕΟΚ.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 3 Νοεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  (3) ΕΕ αριθ. L 311 της 8. 11. 1982, σ. 16.  (4) ΕΕ αριθ. L 66 της 12. 3. 1983, σ. 14.  (5) ΕΕ αριθ. L 108 της 26. 4. 1983, σ. 18.